14 



Al. Bunge, 



séries formas diversissimas complectatur; tune vero intercedunt formae antherarum inter- 

 mediae, appendiculis minus evolutis praeditae in Noaeis quibusdam, quamvis non vesicu- 

 losis, tamen forma ad illas Halocharis hispidae accedentibus. 



6) Character sextus, e styli stigmatumque structura ortus, antécédente minus valet, 

 uam variât in Girgensohnia, Anabasi, simulque formas, quae nihil habent inter se com- 

 mune, ut Girgensohniam et Halarchontem, componit. 



7) Character a caule articulato aut continuo depromtus, ut omnes characteres in 

 diversitatibus organorum vegetationis siti, haud parvi faciendus, at pauca tantum gênera 

 secernit, nec omnino transitum excludit, saepe enim caulis articulatus, denique lignescens, 

 continuus fit, suntque plures species foliis oppositis instructae, quarum caulis nunquam in 

 articulos discedit. 



8) Restant characteres ex aestivatione sepalorum et ex seminis situ hausti, sane jam 

 ob partium et rationum dignitatem maximi momenti, quod augetur, quia nos characteres 

 simul constantissimos in quovis génère nec unquam variantes observavimus, quod fere de 

 nuUo alio charactere in nostra familia affirmari potest. Per quorum utrumque gênera na- 

 turali modo dirimuntur, praeter gênera ambiguae affinitatis: Ofaiston, Nanophytum, Petro- 

 siraoniam. Quae tria quasi transitus exhibent, et affinitate jungunt formas primo aspectu 

 diversissimas. Ofaiston aestivatione, alis ternis, rostelli directione Anabasin simulât, at 

 seminis situ ad axin relativo abhorret, caeteris characteribus vero hinc Halogetonem, iUinc 

 Petrosimoniam accedit; Nanophytum, caeterum Petrosimoniis proximum, plerisque notis 

 cum Brachylepide , cujus habitus diversissimus est, quamvis convenit, hoc ipso tamen 

 habitu Cornulacam aemulat; denique Petrosimonia, genus in tribu omnibus notis imum 

 locum tenens, hinc per Nanophytum cum Anabasi affinibusque, illinc vero per Halocharin, 

 seminis situ pluribusque aliis signis distinctissimam , cum altera generum série jungitur. 



Diu tamen dubius haesitavi, utrum characteri ab aestivatione pendenti majus tribuen- 

 dum sit pretium, an illi, quem seminis situs praebet, donec persuasum mihi habui, priorem 

 jam eam ob causam anteponendum esse, quia magis constans est; nam seminis situs, quam- 

 vis in ipsa hoc tribu nequaquam variât, tamen saltem in Halogetone arachnoideo, qui solus 

 hac in re excipiendus, omnino alienatur, in proximis Salsoleis vero saepius variât. 



Quibus omnibus reputatis: 1) diversitatibus in varia aestivatione positis summum pre- 

 tium tribuendum esse nullus dubito (majus etiam ac a semine verticali, in nonnuUis Salsolis 

 obvio depromto characteri, ita ut Anabasideae meae Salsoleis propiore affinitate junctae ap- 

 pareant, quam Halimocnemideis). 2) Situs Utriculi compressi ad axin bracteolasque relativus 

 secundum et fere aequalem locum tenet. 3) Staminodiorum praesentia vel defectus et anthe- 

 rarum varia structura tertium ; 4) rostelli directioni et styli stigmatumque fabricae quartum 

 assignamus locum; 5) minimum denique pretium convenit diversitatibus calycis fructiferi. 



Quae varia pretia, si certis numeris designamus et primum aestimamus 5, secundum 4, 

 tertium 3, quartum 2, ultimum 1: affinitates inter singula gênera facile e characteribus nu- 

 merari queunt additione differentiarura. ExempUs nonnuUis hoc monstrabitur : 



